אחים יקרים כמה תפילות יכולים אנו להתפלל, כמה גזרות יכולים אנו לבטל על ידי תפילותינו, כמה עזרה ומזור יכולים אנו להחיש לכלל ולפרט, רפואה לחולים, זיווגים למעוכבים, בנים לחשוכי בנים, פרנסה לקשי יום, שמירה בדרכים מפני כל מיני סכנות תאונות וכל מיני מרעין בישין, ביטחון בכל יישובי הארץ מפני כל מיני רשעים מחבלים ארורים, בקיצור אין דבר שאי אפשר לפתור בתפילה.
פרשת השבוע "אלה מסעי בני ישראל" וכ"ו, בפרשה זו מוצאים אנו את עניין רוצח מכה נפש בשגגה שצריך ללכת לגלות לעיר מקלט, ושם נאמר "והצילו העדה את הרוצח מיד גואל הדם והשיבו אותו העדה אל עיר מקלטו אשר נס שמה וישב בה עד מות הכהן הגדול אשר משח אותו בשמן הקודש". אחים יקרים צריכים אנו להבין מה הקשר בין מותו של הכהן הגדול לבין יציאתו של הרוצח מעיר מקלטו? למה תלתה תורתנו הקדושה את חרותו של הרוצח בחיי הכהן הגדול?
חז"ל אומרים שאימותיהן של כוהנים גדולים היו מביאות לאותם רוצחים בשגגה מיני מתיקה, עוגות עוגיות וכל מיני דברים טעימים וערבים לחיך, כדי שהרוצחים לא יתפללו על בנם הכהן הגדול שימות, כדי שיוכלו להשתחרר מעיר המקלט, ואומרים חז"ל למה באמת תלתה התורה את חייו של הכהן הגדול, ברוצחים אלה שרצחו אמנם בשגגה שמן הסתם יתפללו עליו שימות, כדי שיצאו לחירות? והגמרא עונה על כך, לפי שהיה לו לכהן הגדול להתפלל שלא תארע תקלה זו לישראל בימיו.
הדברים ממש מבהילים על הרעיון, מה יכול להיות עונשו של אחד שסך הכול יכול היה להתפלל ולא התפלל, ועוד רואים מכאן מה גדול כוחה של תפילה, שאם הכהן אכן היה מתפלל, לא היה מצב שמישהו ייהרג בשגגה, ועוד רואים מכאן מה גדול כוחה של תפילה, שאפילו רוצח בשגגה, אם יתפלל שימות הכהן הגדול הצדיק גדול הדור, יכול להביא אפילו רוצח למותו על ידי תפילתו, אחים יקרים כמה תפילות יכולים אנו להתפלל, כמה גזרות יכולים אנו לבטל על ידי תפילותינו, כמה עזרה ומזור יכולים אנו להחיש לכלל ולפרט, רפואה לחולים, זיווגים למעוכבים, בנים לחשוכי בנים, פרנסה לקשי יום, שמירה בדרכים מפני כל מיני סכנות תאונות וכל מיני מרעין בישין, ביטחון בכל יישובי הארץ מפני כל מיני רשעים מחבלים ארורים, בקיצור אין דבר שאי אפשר לפתור בתפילה.
אבל המפחיד מכל הוא שרואים מכאן מהעניין של הכהן הגדול שנענש על כך שלא התפלל שבשמיים מענישים על כך, למה לא התפללת? על עצמך וגם על הכלל, ואם יבא השואל וישאל הרי זו לא ראיה כהן גדול נענש כי הוא יכל להתפלל מכיוון שהוא גדול הדור ותפילתו נשמעת אבל מה זה קשור אלינו אנחנו הקטנים?
על שאלה זו נענה שגם זה כתוב בפרשה, הנה תפילתו של רוצח מסוגלת אפילו היא לקפח את חייו של הכהן הגדול, וזאת מוצאים אנו גם בתפילתו של הכהן הגדול כאשר היה פעם אחת בשנה ביום הגדול בשנה יום הכיפורים, במקום הקדוש ביותר בית קדש הקדשים, ושם היה מתפלל תפילה קצרה ובתוך תפילתו התפלל על הגשם, ושם מבקש הוא שלא תבוא תפילת עוברי דרכים לפניך לעניין הגשם בלבד, עד כדי כך שהכהן בשעות כאלה כריתיות צריך לבקש שלא תתקבל תפילתו של יהודי פשוט ההולך, וגשם יורד ומחיה את העולם, המתפלל שיפסק הגשם, כי באמת יש כוח גדול ועצום בתפילה. לכן אל נא נימנע אחים יקרים בכל עת מלמלמל בתפילות, על הכלל ועל הפרט, ונזכה לראות ישועות גדולות אכי"ר.